Die wêreld in foto's – 10 Augustus 2018 | Maroela Media
'n Feesganger gereflekteer deur middel van 'n liginstallasie op die tweede dag van die 26ste Szigetfees op die Shipyard-eiland in Boedapest, Hongarye. Die Szigetfees is een van die grootste kulturele gebeurtenisse in Europa wat feesgangers kunsuitstallings, teater- en sirkusoptredes en veral musiekkonserte bied. (Foto: Marton Monus, AP)
'n Brandbestryder in aksie tydens die Hat-brand naby Fall River Mills in Kalifornië. (Foto: John Locher)
Nederland se Rutger Koppelaar in 'n poging om vir die manspaalspring te kwalifiseer by die Europese Atletiekkampioenskapstoernooi by die Olimpiese stadion in Berlyn, Duitsland. (Foto: Matthias Schrader)
'n Vrywilliger maak rubbereendjies uit die Chicagorivier bymekaar ná die 13de jaarlikse Chicago Ducky Derby in Chicago. Derby-organiseerders het oor die 60 000 rubbereendjies in die Chicagorivier gegooi om te help met geldinsameling vir die Illinois Spesiale Olimpiese Spele. (Foto: Wang Ping, Xinhua)
Mense geniet Vrydag die sonsondergang in Noord-Lombok, Indonesië. Die noorde van Lombok is deur 'n kragtige aardbewing verwoes wat die land Sondagaand getref het. Duisende geboue is beskadig en talle mense is in die aardbewing oorlede. (Foto: Firdia Lisnawati, AP)